text: محترمہ انوپریہ پٹیل نے مزید کہا کہ عدم توازن کو دور کرنے کے مقصد سے حکومت نے 117 اسپائریشنل اضلاع کی نشاندہی کی۔ انہوں نے کہا کہ توقع ہے کہ پروگرام کے نفاذ میں پیہم اور زبردست کوششوں ،نگرانی اور سپورٹ سے صحت اور تغذیاتی اشاریہ جات میں بہتری آئے گی اور یہ بات یقینی بنے گی کہ سبھی لوگوں کی اعلیٰ معیار کی صحت خدمات تک یکساں رسائی ہو۔انہوں نے کہا کہ عزت مآب وزیر اعظم ہند نے اسپائریشنل ڈسٹرکٹس کی اصطلاح وضع کی ہے، جس سے ان اضلاع میں کلیدی اشاریہ جات میں بہتری لانے کے تئیں حکومت کے عزم کی توثیق ہوتی ہے، تاکہ 2022ء تک نیو انڈیا کا تصور شرمند تعبیر ہوسکے۔